tomron87/hebrew-wikipedia-sentences-corpus huggingface dataset:
בשנת 2014 נבחנו שני מסלולים: הראשון היה ממומבאי לבאקו דרך בנדר עבאס והשני היה ממומבאי לאסטרחן דרך בנדר עבאס, טהראן ובנדר אנזאלי.
מטרת המחקר הייתה לזהות צווארי בקבוק אפשריים ודרכים לפתרונם.
תוצאותיו הראו הפחתת עלויות הובלה ב-"2,500 דולר לכל 15 טונות של מטען".
נתיבים אחרים נדונים כוללים מעבר דרך ארמניה, קזחסטן וטורקמניסטן.
המסדר השחור היא קבוצה בדיונית של נבלי-על חייזרים המופיעה בחוברות הקומיקס האוונג'רס ביקום מארוול קומיקס.
הופעתה הראשונה הייתה בחוברת New Avengers Vol.3 #8 מיולי 2013, והיא נוצרה על ידי הכותב ג'ונתן היקמן והמאייר מייק דאודטו ג'וניור.
המסדר נודע ברחבי היקום כ"קול אובסידיאן", ביטוי שמשמעותו באחת מהשפות החוצניות ביקום הוא "טבח חצות".
המסדר השחור הוא שמה של קבוצה שמנתה את חמשת הגנרלים הקרובים ביותר לטיטאן המטורף תאנוס, אשר כל אחד מהם הוא חסר רחמים וייחודי בפני ועצמו.
חברי המסדר סייעו לתאנוס בהתקפה והרס של עולמות שונים, מהם הוא דרש מחווה בתמורה לרחמים.
המחווה אותה דרש תאנוס היא ראשיהם הכרותים של בלתי אנושיים בגילאי 16-22, מסיבות שלא נחשפו לקוראי הקומיקס עד החוברות האחרונות של אירועי "אינסופיות".
קבוצת המסדר השחור הופיעה כנבלים משניים בסרטי היקום הקולנועי של מארוול "הנוקמים: מלחמת האינסוף" ו"הנוקמים: סוף המשחק".
בגרסה זו, חברי המסדר לא כללו ביניהם את על-ענקית, וננס שחור נקרא קול אובסידיאן.
ארבעת הגנרלים הם בניו המאומצים של תאנוס, בדומה לגאמורה ונביולה.
את דמויותיהם מגלמים באמצעות לכידת תנועה השחקנים טום ווהן לואלור כלוע-שחור, טרי נוטרי כקול אובסידיאן, קארי קון כפרוקסימה מידנייט, ומייקל ג'יימס שאו כלהב עורב.
מבין חייליהם של תאנוס וחמשת הגנרלים נמנים המבשרים, גזע של דמויי אדם שהונדסו גנטית בידי תאנוס למציאת עולמות חדשים ואידיאליים למטרתו.
בסופו של דבר, אחד מהמבשרים מצא את דרכו לכדור הארץ, ודיווח ללהב-עורב על ממצאיו.
תאנוס הוביל את כוחותיו לכדור הארץ בחיפוש אחר יהלומי האינסוף, ושלח את חברי המסדר להתעמת עם חברי קבוצת אילומינטי במקומות שונים; להב-עורב ועל-ענקית נשלחו לבית הספר החדש ע"ש ג'ין גריי, פרוקסימה מידנייט לאטלנטיס, ננס שחור לוואקאנדה ולוע-שחור נשלח לטפל בדוקטור סטריינג' באחוזתו, הסנקטום סנטאורום.
לוע-שחור השתלט על סטריינג' ולמד את סודותיהם של האילומינטי, בהם מיקומו של בנו של תאנוס, ת'אן.
לוע-שחור הגיע למושבה בלתי אנושית בגרינלנד, חטף את ת'אן, ויידע את חברי המסדר על מיקומו.
מתגלה כי תאנוס דרש את מחוותו מהעולמות השונים בניסיון לאתר ולגרום למותו של בנו, שנודע לו שירד למחתרת במושבה בלתי אנושית והעריך את גילו.
ננס שחור, שנכשל במשימתו בוואקאנדה, נשאר מאחור כדי לשמור על מפקדת ארגון S.W.O.R.D הכבושה, ונהרג במתקפת כוחותיהם של האוונג'רס בידי רונאן המאשים.
על-ענקית נכנסה לעימות עם חברי האילומינטי ומקסימוס בנקרופוליס ואקאנדה, איימה לפוצץ את המקום באמצעות פצצות האנטי-חומר של האילומינטי, אך נהרגה כאשר לוקג'או העביר אותה לכוכב לכת נטוש עם הפצצות המופעלות.
חברי המסדר הנותרים, האוונג'רס והאילומינטי הגיעו לגרינלנד והחלו בעימות, במהלכו להב-עורב נהרג בידי היפריון.
לפתע לוע-שחור בגד בקבוצתו ושחרר את ת'אן, שהקפיא את תאנוס ופרוקסימה מידנייט האוחזת בלהבו של להב-עורב.
השניים הועברו למתקן כליאה בנקרופוליס ואקאנדה, בו להב-עורב החל להתגבש מחדש על להבו הכלוא בנפרד.
לוע-שחור נמלט בליוויו של ת'אן.
הזמן אוזל, מארוול החדשה והשונה
במהלך אירועי "הזמן אוזל", מקסימוס המטורף האיץ את תהליך ההחייאה של להב-עורב.
נאמור הגיע לנקרופוליס ואקאנדה ושחרר את כל הכלואים בו - תאנוס, להב-עורב, פרוקסימה מידנייט, ברבור שחור וטראקס הנאור האמיתי.
יחד עם מקסימוס, הקימו נאמור והשבויים את קבוצת הקאבאל, שמטרתה להשמיד עולמות המתנגשים עם ארץ-616. מאוחר יותר הם נתקעו בארץ-1610, שם הצטרף אליהם "הבורא", גרסה מרושעת של ריד ריצ'רדס.
הקאבאל הכינו לעצמם ספינת מילוט התאפשר להם לשרוד את התנגשות היקומים ארץ-616 וארץ-1610, שלאחריה הם מצאו את עצמם בעולם המלחמה של האל הקיסר דום, שהחל לרדוף אותם בשל מקורם ביקומים הקודמים לעולם המלחמה.
כל אחד מחברי הקאבאל נפרד לדרכו, ולהב-עורב ופרוקסימה מידנייט נלכדו בידי לורד אפוקליפס והועברו לכליאה בטירת דום.
לאחר יצירת המולטי-יקום מחדש בידי ריד ריצ'רדס, תאנוס גורש מעבר לאומני-יקום ונחשב לנעדר.
להב-עורב יצר גרסה משלו למסדר השחור המורכבת מהפושעים הנבזיים ביותר שמצא ביקום, הקים את בסיסו בירח שהיה שייך בעבר לתאנוס, ויצא עם קבוצתו למסע כיבוש כוכבי לכת.
לאחר שפילס את דרכו חזרה לארץ-616, תאנוס הזועם הגיע להעניש את להב-עורב על ביזוי שמו.
כדי להציל את עצמו מחמת זעמו של תאנוס, להב-עורב ביצע התאבדות עם הלהב שלו.
פרוקסימה מידנייט חזרה לעבוד בשירותו של תאנוס, שדמות מסתורית הבטיחה לו את המיולניר מארץ-1610 כמחווה.
תאנוס, פרוקסימה מידנייט, ברבור שחור והדמות המסתורית יצאו למתקפה על מעוזו של האספן ונכנסו לקרב נגד בטא ריי ביל ובן אודין, שלקח את המיולניר איתו.
בעקבות כישלון זה, הדמות המסתורית חשפה את עצמה כאלת המוות הלה, והרגה את פרוקסימה מידנייט כדי להראות את כוחה.
לוע-שחור החל לסייע לת'אן בניסיון התנקשות באביו, ולאחר שת'אן החל לעבוד עם ישות המוות, מיקומו הנוכחי לא ידוע.
תאנוס - בין כלאיים,חלקו מגזע הנצחיים וחלקו מגזע הסטיות שנולד בירח טיטאן ומכונה על שמו בדומה לטיטאנים מהמיתולוגיה היוונית.
תאנוס אובססיבי למוות, ניהיליזם ולפריטים הידועים כיהלומי האינסוף, שישה יהלומים קוסמיים רבי עצמה.
האובססיה של תאנוס גרמה לו להתאהב בישות המוות עצמה, וכדי להרשימה יצר אירועים קוסמיים שונים, הידועים כ"סאגת האינסוף".
להב-עורב (Corvus Glaive) – הגנרל הנאמן והמועדף ביותר על תאנוס.
להב-עורב בגד בבני עמו שלו עבור הטיטאן המטורף, והוא הראשון מחברי המסדר השחור שהופיע בחוברות הקומיקס.
הוא אוחז בלהב רב עצמה היכול לפצל אטומים, ומעניק לאוחז בו חיי נצח.
נוסף לכך, להב-עורב הוא אחיו של ננס שחור ובעלה של פרוקסימה מידנייט.
פרוקסימה מידנייט (Proxima Midnight) – הלוחמת הטובה ביותר בצבאותיו של תאנוס, אשתו של להב-עורב המחזיקה ברומח שנוצר משמש שנלכדה בעיוות של החלל-והזמן, דבר שגרם לה לתפקד ככוכב, סופרנובה וחור שחור בו זמנית.
הרומח מאפשר ירי מטחי אנרגיה רעילים וקטלניים, שאף השבית את כוחותיה של מוניקה רמבו והחזיר את הענק הירוק לצורתו האנושית.
לוע-שחור (Ebony Maw) – טקטיקן והמוח מאחורי כוחותיו של תאנוס.
לוע-שחור הוא מניפולטור אמן, המציג את עצמו כחסר כוחות-על, כאשר כוחו היחיד הוא לשונו החדה ומוחו הקודח, המסוגלים לתמרן אף את מוחו המורכב של דוקטור סטריינג'.
ננס שחור (Black Dwarf) - אחיו של להב-עורב, ענק עוצמתי בעל כוחות על-אנושיים, עור בלתי חדיר וגרזן קרב עצום.
מבין חברי המסדר, ננס שחור הוא הקרוב ביותר בדעותיו להשקפת העולם הניהיליסטית של אדונו, תאנוס.
על-ענקית (Supergiant) - ערפדית מנטלית, פסיכופתית שניזונה מהאינטלקט של קרבנותיה.
על-ענקית נמצאה בידי תאנוס כילדה בבית יתומים, שביקשה ממנו לשים קץ לחייה לאחר שצפתה בו הורג בדם קר את אחד מילדיה.
נוסף לכך, על-ענקית בעלת יכולת שליטה מוחית בלתי מוגבלת, המאפשרת לה לשלוט על פרט יחיד או על קבוצה גדולה.
בשל כוחותיה, על-ענקית שמשה ככוח התקפי וכאוספת מודיעין לתאנוס, כשכל המידע שהיא צברה הועבר עליו.
המסדרון האקולוגי באזור מודיעין הוא הקצה הדרום־מערבי של החלק המרכזי של המסדרון האקולוגי הים תיכוני הנמצא לאורכה של ישראל.
המסדרון נמצא בנקודת מפתח אקולוגית שמחברת בין השומרון המערבי, הרי יהודה ושפלת יהודה ומשם אל הנגב.
שטחו של המסדרון באזור מודיעין הוא כ־24 קמ"ר והוא גובל בעמק איילון מדרום, בכביש 1 ממערב, בכביש 443 מצפון ובגדר הביטחון ממזרח.
המסדרון מתאפיין בתצורת נוף של גבעות נמוכות המתנשאות לרום של 150–300 מטר מעל פני הים.
אקלים ים תיכוני הוא סוג של אקלים סובטרופי שידוע גם כאקלים סובטרופי של קיץ יבש ונפוץ במדינות אגן הים התיכון.
המאפיין העיקרי של מזג האוויר הים-תיכוני הוא משטר הגשמים העונתי, הקיץ היבש ומרבית המשקעים יורדים בחורף.
האקלים של המסדרון האקולוגי במודיעין הוא אקלים לח למחצה.
ממוצע הגשם בשנה לפי מדידות בתחנת שעלבים עומד על 538 מ"מ בשנה.
לפי סקר סובב מודיעין שנערך בשנת 2007 על ידי מכון דש"א (דמותה של ארץ) נמצא כי 43% משטח הסקר מאופיין על ידי צמחיית בתה ומתוך כך כ-36% צומח בתה עשבונית וכ-7% צומח של סירה קוצנית.
כרבע משטח הסקר הוא שטח חקלאי ורבע משטח הסקר מכוסה יערות קק"ל.
שטחי המסדרון האקולוגי של מודיעין מאופיינים בעיקר בצמחייה של שטחי בתה שהיא תצורת נוף אשר מאופיינת בשליטה של בני שיח, שגובהם אינו עולה על 50 ס"מ, בשילוב עם צמחים עשבוניים.
החברות העיקריות השולטות בבתה הים-תיכונית הן: חברת הסירה הקוצנית, חברת הקורנית המקורקפת וחברת הלוטמית הדביקה.
המסדרון האקולוגי של מודיעין מאופיין במיני צומח רבים, בהם מקומיים וייחודיים לאזור, וכן מינים בסכנת הכחדה.
בין המינים הנפוצים בשטחי המסדרון האקולוגי של מודיעין נמצאים העצים לבנה רפואי ועוזרר קוצני.
שיחים כמו אשחר ארץ-ישראלי, קידה שעירה וצלף קוצני.
בני שיח כמו אזוב מצוי, געדה מצויה, זוטה לבנה, סירה קוצנית, פיגם מצוי.
עשבוניים כמו בוצין מפורץ, חבלבל השיח, עכובית הגלגל, מרוות יהודה.
דגנים רב שנתיים כמו זקנן שעיר ושעורת הבולבוסין.
גאופיטים כגון כלנית מצויה, עירית גדולה וסתוונית היורה.
מטפסים כמו קיסוסית קוצנית ואספרג החורש.
כמו כן יש מינים אנדמיים לישראל ולסביבתה כמו לוף ארץ-ישראלי, פעמונית כוכבנית, אשבל ארץ-ישראלי, זמזומית מצוויה, חבצלת קטנת פרחים, כרכום חורפי, מרוות יהודה ומרוות ירושלים, עכנאי יהודה ואלקנה סמורה.
מבין מיני בעלי החיים בשטחי המסדרון האקולוגי של מודיעין נמצאים מיני יונקים כגון תן, נמייה, דרבן, ארנבת, גירית מצויה, ושועל מצוי.
מיני זוחלים כקמטן החורש, זיקית, חרדון, צב יבשה ומניפנית מצויה.
כמו כן יש מינים פגיעים כמו צבי ארץ-ישראלי וזיקיתיים וכן מינים בסכנת הכחדה כצבוע מפוספס.
בשטחי המסדרון האקולוגי של מודיעין יש מינים מקננים אשר נמצאים בסכנת הכחדה, חמריה חלודת-זנב, שרקרק מצוי ואת פפיון ההרים שנמצא בקשר מובהק עם מדרונות סלעיים עם צומח פתוח – בתות או שטחים עשבוניים.
באזורים בהם בית הגידול מתאים ואיכותי הוא מהווה את אחד המינים השכיחים, אך הוא צריך רצף של שטחים פתוחים איכותיים ולכן סובל בעיקר מקיטוע ייעור ובינוי.
פפיון ההרים מאכלס את הגבעות באזור מודיעין, אבל בגלל תהליכי הפיתוח אוכלוסייתו באזור קטנה.
כמו כן קוקייה אירופית שהיא מין טפילים חברתיים בישראל מטפילה את הביצים שלה בקינים של הפפיון הרים.
מיני הציפורים המקננות השכיחים בשטח המסדרון האקולוגי של מודיעין הם חנקן אדום-ראש, חנקן גדול, סבכי קוצים, תפר, חוגלת סלעים, קוקייה מצויצת, חיוויאי הנחשים, ירגזי מצוי, נקר סורי, שחרור, עורבני, פשוש, בולבול.
בשנים האחרונות מתבצע מעקב אחר תנועת הצבי הארץ-ישראלי בשטח המסדרון באזור מודיעין אשר בוחן את תנועת הצבאים מהרי ירושלים אל שטחי ראש העין ונחל שילה.
לפי נתונים של רשות הטבע והגנים בין השנים 1983–2006 נצפו כ-1240 פרטים של צבי ארץ-ישראלי בשטחי המסדרון האקולוגי שמסביב לעיר מודיעין.
בשנת 1985 הוקם היישוב מכבים כישוב של בתים צמודי קרקע, ובשנת 1988 הוקם בסמוך היישוב רעות, גם הוא יישוב של בתים צמודי קרקע.
בשנת 1990 אוחדו היישובים למועצה מקומית בשם מכבים-רעות.
באותה שנה אושרה בוועדה הארצית לתכנון ובניה הקמתה של העיר מודיעין.
בשנת 1994 החלו עבודות הפיתוח בשטח ובשנת 1996 החל האכלוס של הבתים הראשונים בעיר.
בשנת 2003 אוחדו המועצה המקומית מכבים-רעות עם העיר מודיעין.
העיר מודיעין-מכבים-רעות הוקמה על המסדרון האקולוגי המרכזי של מדינת ישראל העובר מצפון לדרום והייתה ל"פקק" במסדרון הזה וחוסמת אותו כמעט כליל.
מה שמחבר כיום בין תאי השטח מצפון וממזרח לעיר ובין תא השטח הדרומי הוא אזור צר למעבר, המקיף את העיר מצידה המערבי, לכיוון הגבעות הדרומיות שם הוא מצטמצם לכדי מעבר צר עד קילומטר רוחבו, ובנקודה הצרה ביותר שלו הוא מצטמצם ל-600 מטרים בלבד בין המרכז המסחרי ישפרו סנטר למחלף ענבה.
הקמת גדר הביטחון בעשור הראשון של המאה ה-21 יצרה מחסום קריטי נוסף.
הגבעות הדרומיות הן שטח של גבעות בתה בחלק הדרומי של המסדרון האקולוגי באזור מודיעין.
שטח הגבעות הדרומיות גובל בדרום בעמק איילון, בצפון בשכונות מכבים, רעות ומוריה בעיר מודיעין-מכבים-רעות, בגדר ההפרדה ממזרח ובשדרות החשמונאים והיישובים שעלבים ונוף איילון ממערב.
אזור זה הוא צוואר הבקבוק של המסדרון האקולוגי באזור מודיעין.
מאז בניית גדר ההפרדה, המסדרון האקולוגי הצטמצם רבות באזור מודיעין והגבעות הדרומיות הפכו לשטח בעל חשיבות אקולוגית גבוה מאוד, מכיוון שהם השטחים הפתוחים היחידים המחברים בין עמק איילון והרי ירושלים אל שטחי יער בן שמן והדום השומרון.
שטח הגבעות הדרומיות של מודיעין מוגדר בתוכנית מתאר מחוזית 3 (תוכנית מתאר מחוזית של מחוז מרכז) כשטח לבניה עתידית המאיים להציב מחסום בלתי עביר בין הרי ירושלים מדרום לשטחי אלעד וראש העין מצפון.
ברשות הטבע והגנים קיים משנות ה-90 תכנון רעיוני להקמת גן לאומי באזור הגבעות הדרומיות בשל חשיבות שטחי הבתה במרכז הארץ.
בעקבות איום הבניה התעורר מאבק ציבורי שמובילה החברה להגנת הטבע מאז תחילת שנות האלפיים, לשמירה על השטחים שמסביב למודיעין כשטחים פתוחים.
בכל שנה סביב ט"ו בשבט עורכים חוגי הסיירות של החברה להגנת הטבע אירוע רב משתתפים בגבעות הדרומיות, על מנת לשמר את המודעות לחשיבות השמירה על האזור חופשי מפיתוח.
מטרתה המוצהרת של החברה להגנת הטבע היא לשמור על שטחי המסדרון האקולוגי באזור מודיעין בכלל, ובשטחים המאוימים בבניה בפרט, כשטחים טבעיים פתוחים.
תוכנית המתאר לפיתוח שלב ב' של העיר, שהוצגה בראשית 2019 על ידי עיריית מודיעין-מכבים-רעות, מתחשבת באילוצים הללו ואינה כוללת בנייה בגבעות המערביות והדרומיות של העיר.
יחד עם זאת משאירה התוכנית את הגבעות הדרומיות בסטטוס "לפיתוח עתידי".
בשטחי העיר מודיעין ובשטחים שמסביב לה יש ממצאים ארכאולוגיים רבים של יישובים עתיקים.
בגבעת התיתורה יש שרידים ליישוב מלפני 6,000 שנים ועד התקופה העות'מאנית.
כמו כן יש ממצאים רבים שמשויכים לתקופת החשמונאים.
מתתיהו הכהן אבי משפחת החשמונאים והמנהיג הראשון של מרד החשמונאים בממלכה הסלאוקית היוונית היה מהעיר מודיעים.
למרות שהיום אין הסכמה בנוגע למיקום המדויק של העיר מימי בית שני, השם של העיר השתמר בשם הכפר הפלסטיני אל מידיה וחודש עם הקמתה של העיר החדשה – מודיעין.
מרד החשמונאים הוביל לממלכה יהודית עצמאית שמלכה בחלקים משטחי ארץ ישראל משנת 140 לפנה"ס ועד לכיבושה על ימי האימפריה הרומית בשנת 63 לפנה"ס .
רק עם קום מדינת ישראל בשנת 1948 חזרה הריבונות בשטחי ארץ ישראל לידיים עבריות.
בתחומי העיר מודיעין נמצא אתר אום אל עומדן באתר ניתן להבחין בשלוש שכבות ארכאולוגיות עיקריות, אשר תוארכו בעזרת מטבעות ישנים וכלי חרס שנמצאו.
הממצאים הראשונים הם מן התקופה הפרסית מהמאה החמישית עד למאה השלישית לפנה"ס.
בגלל הממצאים מימי מרד החשמונאים יש ארכאולוגים הטוענים כי היה זה כפר חשמונאי.
בנוסף על כך, נתגלו במקום חותם אבן ועליו כתובת בארמית, כלי חרס, מטבעות מתקופות המרד הגדול ומטבעות בר כוכבא.
השטחים של מודיעין שימשו את לוחמי מרד בר כוכבא.
מרד בר כוכבא שהרחש בין השנים 133–136 כנגד האימפריה הרומית.
זה היה המרד השני של היהודים בארץ ישראל כנגד האימפריה הרומית.
אחרי המרד הגדול בו נחרב בית המקדש השני.
את המרד הוביל שמעון בן כוסבא הידוע כ'שמעון בר כוכבא' ונתמך על ידי רבי עקיבא.
מרד בר כוכבא התרחש בעיקר בשפלת יהודה ובהרי יהודה.
בניגוד לאסטרטגיה שכשלה במרד הגדול, של התבצרות בערים מוקפות חומה ומבצרים קשים לכיבוש, האסטרטגיה של מרד בר כוכבא הייתה של לוחמת גרילה.
מערכת מערות מסתור נחפרה כהכנה למרד והן שימשו את הלוחמים להסתתרות מפני חיילי הלגיון הרומאי.
בגבעת התיתורה, אתר טבע עירוני שיושב בלב העיר בצמוד לכביש 443, נמצאו מערך של מערכות המסתור של בר כוכבא.
בנוסף למערות המסתור ולישוב החשמונאי, השטחים של המסדרון האקולוגי באזור מודיעין היו מיושבים לאורך ההיסטוריה, וניתן למצוא בהם אתרים ארכאולוגים רבים כדוגמת חרבת חדת', בה נמצאה כנסייה ביזנטית ורצפת פסיפס, גבעת שר, שנמצאו בה ריכוז גבוה של שומרות, וכן כבשני סיד לאורך נחל ענבה.
מלבד אלו יש עוד שרידי יישובים רבים בשטח המסדרון האקולוגי של מודיעין ביניהם חרבת' קנובה, חרבת' נכס, חרבת' רגב, וחרבת' חרובה.
"המסדרון" הוא כתב-עת ישראלי לשירה ופרוזה, תרבות ואמנות בעריכת הסופר, המשורר והאמן יאיר בן-חיים.
יצא לאור לראשונה באוקטובר 2014, ב'חדרים-הוצאה לאור'.
מדי שנה יוצאים לאור שני גיליונות במהדורה מודפסת.
נכון לחודש דצמבר 2024 ראו אור 20 גיליונות של כתב-העת.
בהצהרת הכוונות פרסם בן־חיים בגיליון הבכורה את הדברים הבאים: "זוהי במה לאמנים וליוצרים שחלקם לא זכו עד היום לחשיפה לצד אמנים ומשוררים מוכרים, מתוך כוונה לתת לקהל שוחרי התרבות והאמנות קולאז' תרבותי מגוּון ככל האפשר".
כתב-העת מכיל ריאיון מרכזי עם סופרים, משוררים ואמנים, רשימות ביקורת על ספרים, פרסום שירי משוררים, פרסום סיפורים, אמן אורח, שיצירותיו מעטרות את עמודי הגיליון, ותרגום שירה עולמית.
בגיליון 1 נערך עם ההיסטוריון וחוקר הספרות פרופסור הלל ברזל, ריאיון עם צאת ספרו "ליריקה - שירת ארץ-ישראל".
פורסם המאמר :"השירה כמוה כציור-האמנם?" פרי עטה של ד"ר נורית צדרבוים.
בגיליון 2 נחשף בראיון "תג המחיר", של האמן בני אפרת.
המשורר, הסופר והעורך מתי שמואלוף, שמזה כמה שנים חי בברלין, חושף בראיון בגיליון 3 איך בחזונו הוא רואה "אופק חדש לישראליות".
הסופר, המשורר והעורך אורציון ברתנא פרופסור לספרות עברית מספר בראיון בגיליון 7 איך הוא חווה את ההשלמה בחייו ומחפש את 'הדבר הבא בו תיווצר חבירה לכתיבתו'.
בגיליון 3 התפרסם מאמרה של ד"ר רות דורות, העוסק בשאלה "מהי אמנות טובה", מתוך נקודת ההנחה כי האמנות הפוסט-מודרניסטית, טרפה את קלפי התשובות הקלאסיות לנושא זה, פורשת ד"ר רות דורות את משנתה.
המסדרון מארח אמן שיצירותיו מעטרות את עמודי הגיליון ולעיתים אף את השער.
בין האמנים: אוריאל קזס אמן ישראלי בינלאומי שחי באיביזה, התארח בגיליון 5, המאפיין את יצירותיו הוא סגנון ה-"יודאיקה מודרנית".
בגיליון 6 התארחה האמנית הסופרת והמשוררת ד"ר נורית צדרבוים, צילומים מתוך תערוכתה הייחודית 'שאון של חול מתקתק בשקט' מעטרים את הגיליון התערוכה הוצגה ב'ארט גלרי הוטל' בחיפה, מלון קונספט בסגנון הבאוהאוס, שמתקיימות בו תערוכות במרחבי חמש קומותיו.
הפסלת ימימה גרינשפון האמנית האורחת בגיליון 8 שצילומי פסליה מעטרים את הגיליון ואף את השער בראיון אישי "כוחה של האמנות".
במסגרת מדור 'חדש על המדף' הובאו סקירות רבות על ספרים חדשים, ביניהם: סקירה של ברכה רוזנפלד על ספר השירה "לוּ היה לי צ'לו" של המשוררת ליאורה בן־יצחק.
סקירותיו של יאיר בן־חיים על ספרי השירה "תאהב, רק מפרטי" ספרו של המשורר טל בלו.
ספר השירה 'מילים כעת' של המשוררת אידה צורית.
הרומן 'ארץ השמש - העולם על פי קיונו' של הסופר והמשורר עופר ירמינובסקי.
רשימה של בלפור חקק על ספרה של הסופרת לילי פרי ברבורים בג'רוזלם ביץ' הספר נכלל ברשימת המועמדים לפרס ספיר.
במסגרת מדור 'שירה עולמית' הובאו תרגומים של משוררים מהעולם, ביניהם: השיר 'התליין' (The Hangman), קלאסיקה אמריקנית של המשורר האניגמטי מוריס אוגדן, זכה למספר תרגומים לעברית מאז נכתב, לפני למעלה מ-60 שנה.
בגיליון הבכורה של כתב-העת המסדרון פורסם תרגומה של שרית שץ, משוררת, עורכת ויוזמת 'החוג לשוחרי שירה'.
שיריה של המשוררת הפולניה קריסטינה לנקובסקה בתרגום המשוררת ברכה רוזנפלד.
שיריה של המשוררת הפינית סירקה טורקה, בתרגומו של המשורר והמתרגם רמי סערי.
שיריהם של המשוררים הפולנים: זופיה זראוביאנקה, לֶשֶׁק אלקטורוביץ, אדם זַגַייבסקי ואווה אלז'בייטה נובקובסקה בתרגומה של ברכה רוזנפלד.
שיריהם של המשוררים הפולנים: לסלאב פאלצקי, אנדז'יי בורסה, טדאוש טקאצ'ישין-דיצקי, והמשוררת יואנה לך בתרגומה של ענת זגורסקי-שפרינגמן.
שירתה של המשוררת האמריקאית 'ג'יין הירשפילד' בתרגום ברכה רוזנפלד.
שיריה של המשוררת אנה אחמטובה, פורסמו בגרסתם המקורית בתרגומה של חגית בת אליעזר.
שיריו של המשורר הפיני פֶּקָּה קִיטוֹמָקִי בתרגום רמי סערי מפינית לעברית.
פרופ' נורית גוברין פרסמה מאמרים אחדים ב"המסדרון", ואלה קובצו בכרך ז' של ספרה 'קריאת הדורות - ספרות עברית במעגליה'.
בשער השלישי – 'דורות בשירה' פורסמו שתי רשימות: הראשונה, "שירה מלווה היסטוריה" (עמ' 139) על שירתם של המשוררים הרצל ובלפור חקק.
רשימה זאת פורסמה בגיליון מס' 4 של 'המסדרון'.
הרשימה השנייה, "מילים הן מסווה" על שירי יאיר בן-חיים (עמ' 149) רשימה זאת פורסמה בגיליון מס' 7 של 'המסדרון'.
בשער הרביעי – 'דורות בפרוזה', פורסמה רשימה שלישית על "בול נחמה" עם הופעת בול לזכרה של נחמה פוחצ'בסקי, (עמ' 195) רשימה זאת פורסמה בגיליון מס' 3 של 'המסדרון'.
הרשימה הרביעית שפורסמה היא: 'כתבי העת העבריים אז והיום' (עמד' 524) רשימה זאת פורסמה בגיליון מס' 5 של 'המסדרון'.
עם פרסום הגיליון הראשון של כתב-העת 'המסדרון', כתב העיתונאי שלמה בן־דוד רשימה בעיתון "מעריב" אותה סיכם כך: "יש פה משהו חדש, מעניין, רענן, משיב הרוח ומוריד הגשם.
בן־חיים פותח את 'המסדרון' תרתי משמע.
הפנורמה שבחר רחבה ולא מגמתית במובן האליטיסטי, ועיקר התמקדותה בשירה ואמנות במיטבה.
ועל כך תבוא עליו הברכה".
בחודש יוני 2017 פרסם העיתונאי אלי אשד באתר 'יקום תרבות' רשימה "השילוח והמסדרון" בה הוא מציין:
"זהו כתב עת שלכאורה רחוק מכל שאיפות פוליטיות כמו שהיה "השילוח" של אחד העם, אבל בהחלט יש לו שאיפות תרבותיות מרחיקות לכת כמו שהיו לקלוזנר בגרסה השנייה של "השילוח".
בן־חיים והמגזין שלו עוסקים בשירה העברית לדורותיה, הישנה והחדשה, וגם באמנות ויזואלית, מתוך הבנה ששני התחומים קשורים ואסור לנתק בינם.
בדיוק כמו ש"השילוח" הישן הקפיד לפרסם יצירות של ספרות יפה לצד מאמרים על פילוסופיה והיסטוריה, מתוך הנחה שהתחומים האלו קשורים ואסור לנתק בינם.
בן־חיים ממשיך בדרכם של אחד העם ויוסף קלוזנר האידאולוגים שראו קשר הדוק בין ספרות ואידאולוגיה, אם כי מבחינתו, כמו אצל קלוזנר, הדגש הוא תמיד על התרבות".
בחודש ספטמבר 2019 יצא לאור ספר המחקר 'קריאת הדורות - ספרות עברית במעגליה' - כרך ז' של פרופ' נורית גוברין ובו רשימת מחקר על כתב-העת 'המסדרון'.
המסורת היהודית הוא ספר מאת הרב אליעזר מלמד, שיצא לאור בחודש אלול התש"ף (2020) במטרה לספר את סיפורה של "המסורת היהודית, על מכלול מצוותיה, הלכותיה ושאיפתה לתיקון עולם, בחיי היחיד, המשפחה, החברה והעם, במעגל החיים ובמעגל השנה, בימות החול בשבתות ובמועדים".
נכון לחורף ה'תשפ"ב תורגם הספר לארבע שפות: אנגלית, רוסית, ספרדית וצרפתית.
הספר נכתב בסגנון דומה לסגנון סדרת הספרים פניני הלכה, שכתב הרב מלמד.
הספר מחולק לשישה שערים: חזון ישראל, בין אדם לחברו, משפחה, אמונה, העם והארץ, בין אדם למקום ושבת ומועדים.
שער ראשון - חזון ישראל
פרק זה סוקר את חזון תורת ישראל תיקון העולם והשפעת ברכה על כל העמים, והיסודות הערכיים הנלמדים מסיפורי התורה מבראשית ועד מתן תורה.
שער שני - בין אדם לחברו
פרק זה עוסק במצוות וערכים שונים הקשורים לפלג המצוות שבין אדם לחברו, כגון אמת ויושר, צדקה, איסור רצח וגזלה, ועוד.
פרק זה עוסק בנושאים הקשורים למשפחה: נישואין, טהרת המשפחה, כיבוד הורים, מצוות עונה, אבלות, ועוד.
שער רביעי - אמונה, העם והארץ
פרק זה עוסק באמונה ועבודה זרה, תורת ישראל, ארץ ישראל, גיור, בית המקדש, ועוד.
השער החמישי - בין אדם למקום
פרק זה עוסק במצוות שבין אדם למקום: תפילה, ברכות, כשרות ואיסורים שונים נוספים.
השער השישי - שבת ומועדים
פרק זה עוסק בשבת ובמועדי ישראל: השבת והלכותיה, פסח, ספירת העומר, שבועות, ראש השנה, יום הכיפורים, סוכות, חנוכה, פורים, ועוד.
המסדר המלכותי אל-עלאווי הוא עיטור צבאי של מרוקו המוענק על ידי מלך מרוקו לאותם אזרחים וקצינים צבאיים שהפגינו גבורה בקרב או תרמו שירות ראוי למדינה המרוקאית.
העיטור הוקם ב-11 בינואר 1913 והחליף את מדליית אל חפיזי (الوسام الحفيظي).
המסדר המלכותי אל-עלאווי דומה ללגיון ההצטיינות, המוענק על ידי צבא ארצות הברית.
המסדר המלכותי אל-עלאווי נוצר בתקופה הקולוניאלית.
הרשויות הצרפתיות במרוקו ראו כי יש צורך בסמכות להעניק כבוד רשמי או עיטור בתגובה לשירות נאמן, והם רצו להימנע מהכבדת יתר של הביורוקרטיה של מסדר לגיון הכבוד בפריס.
סרט המסדר בתקופה זו היה בגוון כתום או בצבע דלעת.
בשנת 1934 התווסף פס לבן משני צידי הסרט.
במהלך מלחמת העולם השנייה, הוענק אות מסדר אל-עלאווי לעיתים קרובות לאנשי צבא אמריקאים שהשתתפו בתכנון ובביצוע מבצע לפיד, הפלישה למרוקו הצרפתית.
מרוקו הייתה פרוטקטורט של צרפת בין השנים 1912 עד 1956, והעיטור הוענק לעיתים קרובות לקציני הצבא הצרפתי באותה תקופה.
לאחר עצמאות מרוקו בשנת 1956, הפך המסדר אל-עלאווי לזכות של המלך מהשושלת העלאווית ויורשיו.
המסדר התמיד עד ימינו, תוך שימוש במדליה המקורית והסרט מ-1934.
בסצנת הפתיחה של הסרט פטון, מקבל ג'ורג' סי.
סקוט בדמותו של ג'ורג' פטון (שהיה אז בדרגת מייג'ור גנרל), את הצלב הגדול של מסדר אל-עלאווי.
זו לא הייתה המצאה הוליוודית.
בפיקודו של פטון, כבשו כוחות בעלות הברית את קזבלנקה לאחר ארבעה ימי לחימה בלבד.
סולטאן מרוקו התרשם כל כך עד שהעניק לפטון את אות המסדר המיוחד של אל-עלאווי, עם הציטוט: "Les Lions dans leurs tanières tremblent en le voyant approcher" (האריות במאורותיהם רועדים כשהוא מתקרב).
פאטון תיאר את הטקס בקפידה כ"פעילות לא צבאית", אך בזיכרונותיו הוא לא שוכח לציין את קציני המטה של מבצע לפיד שזכו לכבוד דומה באותה הזדמנות.
טורקו־מונגולית או המסורת הטורקו-מונגולית היא סינתזה אתנו־תרבותית שהתקיימה באסיה במהלך המאה ה-14 בקרב שליטי אורדת הזהב וח'אנות צ'אגאטאי.
במקומות אלה, האוכלוסייה המונגולית השלטת נטמעה בעמים הטורקיים שהיו תחת שלטונה.
היטמעות זו גררה אימוץ הדרגתי של האסלאם בידי השליטים, במקום הטנגריזם, וכן מעבר לשפות טורקיות.
למרות שינויים אלה, השלטונות עדיין שימרו את מוסדות המדינה והחוק המונגוליים.
לאחר קריסת החאנויות המונגוליות, השליטים הטורקו־מונגוליים הקימו מדינות איסלאמיות רבות שירשו את מקומן.
כדוגמת חאנות קרים, אסטרחן וקאזאן שירשו את אורדת הזהב, והאימפריה הטימורית שתפסה את כוחה של חאנות צ'אגאטאי במרכז אסיה.
באבור (1483–1530), נסיך טורקו-מונגולי ונין נינו של טימור, ייסד את האימפריה המוגולית, ששלטה כמעט בכל תת היבשת ההודית.
כמו כן, טורקים וטטרים שלטו במצרים במהלך תקופת הסולטנות הממלוכית.
בכל המדינות הללו, האליטות הטורקו-מונגוליות הפכו לפטרונים של המסורת הטורקו-פרסית, שנהפכה לתרבות הדומיננטית בקרב המוסלמים במרכז אסיה באותה תקופה.
במאות הבאות, התרבות הטורקו-פרסית הופצה על ידי כיבושים טורקו-מונגוליים לאזורים שכנים.
בכך היא הפכה לתרבות השולטת בקרב האליטות באימפריה המוגולית בצפון הודו, מרכז אסיה ואגן טארים בצפון מערב סין, וכן חלקים גדולים ממערב אסיה והמזרח התיכון.
קיימות עדויות לחילופי אוצר מילים בין טורקית למונגולית עוד לפני תקופתו של ג'ינגיס ח'אן.
עוד באלף הראשון לפני הספירה התקיימה שאילת מילים מפרוטו טורקית לפרוטו מונגולית.
השפות הטורקיות והמונגוליות דומות בכינויי הגוף שלהן, ובחלקים גדולים מאוצר המילים, כאשר דמיון זה ככל הנראה התקיים עוד לפני פיצול העמיים הטורקיים, שהתרחש בסביבות שנת 500 לפני הספירה.
קיימות עדויות לחיכוך מוקדם אף יותר בין השפות הטורקיות והמונגוליות המתבטא בקווי דמיון פונוטקטיים, דקדוקיים וטיפולוגיים נוספים ויסודיים יותר (למשל הרמוניית תנועות סינכרוניות, היעדר מין דקדוקי, מִדְבָּק נרחב, כללים פונוטקטיים ופונולוגיים דומים).
בעבר, קווי דמיון אלה יוחסו למערכת יחסים גנטית בין השפות והובילו לתמיכה בהשערה בדבר קיום משפחת השפות האלטאיות.
כיום, בעקבות היעדר הצגה מקיפה של קשר גנטי זה, רווחת ההשערה לפיה התקיים אגד לשונות צפון־אסייתיות, המכיל את המשפחות הטונגוסית, היאפוניות, והקוריאנית.
עם זאת, השפות בעלות דמיון אוצר המילים הנרחב ביותר מִבֵּין הללו הן השפות הטורקיות והמונגולית.
מחקרים אחרונים אף מראים על כפלות בעלות אותו השורש, הנמצאות בשפה המונגולית, בין מילים מונגוליות לבין מילים טורקיות מושאלות.
כמו כן, מתוך כלל המילים המונגוליות הנגזרות משפות אחרות, מילים הנגזרות מן השפות הטורקיות הן הנפוצות ביותר.
לאחר הכיבושים המונגוליים, האליטות השולטות במדינות היורשות את האימפריה המונגלית החלו להתבולל עם הנתינים, שלא היו מונגולים.
אוכלוסיית אורדת הזהב הייתה ערבוב של טורקים ומונגולים שאימצו את האסלאם מאוחר יותר, וכן מספר קטן יותר של פינו אוגרים, סרמאטו-סקיתים, סלאבים וקווקזים, בחלקם מוסלמים ובחלקם מאמיני דתות אחרות.
למרות המיעוטים הרבים, רוב האוכלוסייה הייתה טורקית, וכללה קבוצות כקיפצ'קים, קומנים, וולגה בולגרים, ח'וורזמים ואחרים.
עם הזמן, האורדה עברה תהליכי טורקיפיקציה ואובדן הזהות המונגולית, כאשר צאצאי הלוחמים המונגוליים שבאו עם באטו חאן היוו המעמד השולט.
חברי קבוצה זו כונו בדרך כלל בכינוי הכללי טטרים על ידי הרוסים והאירופאים, בעוד שרובם הזדהו בשמם האתני או השבטי, וראו עצמם מוסלמים.
רוב האוכלוסייה, חקלאית ונוודית כאחד, אימצה את שפת הקיפצ'ק, שהתפתחה לשפות האזוריות של קבוצות קיפצ'אק לאחר פירוק האורדה.
בחאנות צ'אגאטאי, השפה הטורקית שאומצה על ידי האליטה המונגולית נודעה בשם שפת צ'אגאטאי, הקשורה לשפות הטורקיות הקרלוקיות.
שפה זו הייתה שפת האם של השושלת הטימורית, שושלת טורקו-מונגולית ששלטה במרכז אסיה לאחר נפילת חאנות צ'אגאטאי.
שפת צ'אגאטאי היא שפה קרלוקית מוקדמת, כאשר באותה משפחה נכללות האוזבקית והאויוגרית.
המונגולים בתקופת הכיבושים המוקדמים וכיבושיו של ג'ינגיס חאן האמינו לרוב בטנגריזם.
עם זאת, המדינות היורשות את האימפריה, כמו צ'אגאטאי, אורדת הזהב והאילח'אנאת נאלצו לשלוט באוכלוסייה מוסלמית גדולה, שאף היוותה את הרוב באילחאנאת וצ'אגאטאי, אשר שלטו באיראן ומרכז אסיה.
באורדת הזהב, אוזבק חאן השתלט על הממלכה ב-1313 ואימץ את האסלאם כדת מדינה.
הוא אסר על הבודהיזם והשמאניזם בקרב המונגולים ברוסיה, ובכך עצר את הפצת התרבות המונגולית.
בשנת 1315 האיסלאמיזציה של האורדה הושלמה, כאשר אוזבק רצח נסיכים משושלת ג'וצ'י ולאמות בודהיסטים שהתנגדו למדיניותו הדתית.
אוזבק המשיך בברית עם הממלוכים, אשר ברקה חאן התחיל לפניו.
אוזבק שמר על יחסים חברותיים עם הסולטאן הממלוכי, ואף השיא נסיכה משושלתו לסולטאן מצרים, מוחמד בן קלאוון.
תחת שלטונו של אוזבק ויורשו ג'אני בג (1342–1357), האסלאם, שבכל מקרה הכה שורש אצל הטורקים עוד לפני הכיבוש המונגולי, התקבל בקרב רוב הציבור, למרות שהמוסלמים נשארו סובלניים לאמונות אחרות.
על מנת להרחיב את האסלאם בממלכה, המונגולים בנו מסגד ומבנים מתוכננים רבים שדרשו רחצה - המהווה אלמנט חשוב מהתרבות המוסלמית.
סראי, בירת האורדה, משכה באותה תקופה סוחרים ממדינות רבות, כאשר סחר העבדים שגשג בעקבות הקשר עם הממלוכים.
העלייה בעושר ובביקוש למוצרים גרמה לעלייה באוכלוסיית סראי, כאשר שיעור תושבי הקבע באזור עלה, וסראי הפכה למרכז של סולטנות מוסלמית גדולה.
בצ'אגאטאי, מובאראק שאה התאסלם ועם הזמן האליטה הצ'גאטאית התאסלמה עמו.
בהמשך, חאנות צ'אגאטאי הוחלפה באימפריה הטימורית במרכז אסיה, שהוקמה בידי הכובש הטורקו־מונגולי טימור לנג.
לדברי ג'ון ג'וזף סונדרס, טימור היה "תוצר של חברה שעברה איסלאמיזציה ואיראניזציה", ולא של חברת נוודי ערבות.
כדי לתת לגיטימציה לכיבושיו, טימור הסתמך על סמלים ושפה אסלאמיים, כינה את עצמו "חרב האסלאם", וסייע למוסדות סמירנה, ובעקבות הניצחון העניק לעצמו את תואר הכבוד המוסלמי ראזי
המסור 8 הוא סרט אימה השמיני בסדרת סרטי "המסור".
הסרט יצא לאקרנים בארצות הברית ב-27 באוקטובר 2017. את הסרט ביימו האחים ספיריג על פי תסריט מאת ג'וש סטולברג ופיטר גולדפינגר.
העלילה עוקבת אחר קבוצת אנשים שמוצאת את עצמה נאלצת להשתתף בסדרה של "משחקים" רצחניים בתוך אסם בזמן שהמשטרה חוקרת סדרה חדשה של רציחות שמתאימות לשיטת הפעולה של רוצח הפאזל, שמת כבר כמעט עשור.
במקור "המסור 7" יועד להיות הסרט האחרון בסדרה, אך חברת Lionsgate Films החליטו להפיק סרט המשך לאחר שקיבלו תסריט ששכנע אותם.
הסרט זכה בעיקר לביקורות שליליות מהמבקרים, אך זכה להצלחה מסחרית והכניס 103 מיליון דולר ברחבי העולם מול תקציב של 10 מיליון דולר.
הסרט התשיעי בסדרה, "המסור: המעגל נסגר", יצא לאקרנים ב-2021.
הבלשים בראד האלורן וקית' האנט רודפים אחר אדגר מונסון, פושע המכור למת', שטוען כי הוא חייב להתחיל "משחק" בתמורה להישרדותו.
בזמן שמפעיל מכשיר מרחוק, ונורה.
חמישה אנשים – מיטש, אנה, ראיין, קרלי ואדם מחוסר הכרה – מתעוררים בתוך אסם עם דליים על ראשיהם ושלשלאות על צווארם, וברקע, מושמעת הקלטה של ג'ון קרמר שמצהיר שכל אחד מהנבדקים חייב לתרום דם לפני שהשלשלאות מושכות אותם אל עבר המסורים.
רוב הקבוצה שורדת, פרט לאדם המחוסר הכרה.
במשחק הבא שלהם, מגלים שקרלי גונבת ארנקים מדי יום, וגרמה למותה של אישה אסתמטית.
כדי להציל את הקבוצה מתלייה; קרלי חייבת להזריק אחת משלוש המחטים - תרופה, תמיסת מלח או חומצה.
היא מסרבת, אך ראיין מזריק לה את שלושתם, הורג אותה ומציל את האחרים.
במשחק השלישי שלהם, ראיין מנסה להימלט מהאסם, אך נופל דרך לוחות רצפה רופפים, ורגלו נלכדת בחוטים, ואנה ומיטש נלכדים בתוך ממגורה.
בהקלטה של ג'ון שמצהיר כי ראיין צריך למשוך בידית כדי להשתחרר לחופשי.
בינתיים בממגורה, מתמלא חול ונופלים כלים חדים מעל אנה ומיטש, מה שמאלץ את ראיין למשוך בידית, וגורם לכריתת רגלו.
האלורן והאנט חוקרים את גופותיהם של שני הנבדקים הראשונים שמתו.
השניים טוענים כי מותם תואם את דרכי הפעולה של ג'ון.
האלורן הופך לחשוד בפתלוגים, לוגאן נלסון ואלינור בונוויל.
אלינור מגלה ללוגאן שהיא חובבת את מלכודותיו ופעולותיו של ג'יגסו, אך חוששת שזה עלול להפליל אותה.
מאוחר יותר, מונסון נחטף מבית החולים.
באסם, מיטש מתגלה כמי שמכר את אופנוע פגום לאחיינו של ג'ון, מה שגרם למותו.
במשחקו, מיטש נתלה בכף רגלו ומתחתיו מכונה שתהרוג אותו.
בזמן שמיטש יורד אט אט אל המכונה, ואנה מנסה לעצור את המכונה על ידי עצירת מנוע האופנוע, ומצליחה לעצור את המנוע כדי שמיטש ימשוך בידית שתשחרר, ובפתאומיות המנוע נדלק ומיטש נהרג.
גופתו של מונסון נמצאה בקבר של ג'ון.
האלורן מוצא את גופתו של מיטש במשרד של אלינור ולוגאן ואלינור נעצרים, ולוגאן משכנע את האנט לשחרר אותם לאחר שסיפר לו כי הקליע שפגע במונסון נורה על ידי האלורן, וחושדים כי הוא הג'יגסו המסתורי והחדש.
אלינור ולוגאן מגיעים אל האסם בזמן שהאלורן במרדף אחריהם.
באסם, אנה וראיין כבולים בקרסול בשלשלאות.
ג'ון מגיע ואומר מדוע דווקא חטף אותם למשחק; אנה גרמה למות תינוקה, והאשימה את בעלה שהתאבד.
וראיין גרם למותם של חבריו בצעירותו.
למשחק האחרון של השניים; ג'ון משאיר להם רובה ציד טעון באמצע החדר, ואומר שזה המפתח שלהם לחופשיות.
אנה יורה בראיין, אך הפיה המוסתרת של הרובה היה הפוך ואנה נהרגת, וראיין מוצא את המפתח שהתעקם, ונשאר למות.
האנט מוצא במקרר של האלורן חתיכות בשר אדם בצורת פאזל.
האלורן ארב בפתאומיות ללוגאן ואלינור באסם.
אלינור בורחת, ולוגאן והאלורן נחטפים על ידי תוקף שלא נראה לראות עיניהם.
לוגאן והאלורן מתעוררים בתוך המשחק של ג'יגסו עם צווארונים ובהם חותכי לייזר.
השניים צריכים להתוודות בפשעים ומעשים שעשו.
האלורן מאלץ את לוגאן להתוודות ראשון; לוגאן מתוודה בכך שסייג את צילומי הרנטגן של ג'ון שנים קודם לכן.
לוגאן מתוודה אך מת, ותורו של האלורן להתוודות; האלורן מתוודה שהוא שחרר מהכלא פושעים לחופשי.
מתוודה וניצל, ולפתע, לוגאן מתגלה כחי ואומר, וגם כהאיש המחוסר הכרה מהמשחק הראשון, שהתרחש עשר שנים קודם לכן.
כשג'ון הבין שלוגאן לא צריך למות בגלל טעות כנה, ג'ון הציל אותו וגייס אותו כשוליה.
לוגן מגלה שהוא שיחזר את המשחק באסם באמצעות פושעים אחרים שהאלורן הרפה כקורבנות, והפליל את האלורן בתור הרוצח ג'יגסו החדש כנקמה על שחרורו מהכלא של אדגר, שהרג את אשתו של לוגאן.
בטענה שהאלורן הפר את הכללים בכך שהכריח אותו להתוודות ראשון, לוגאן מפעיל מחדש את חותכי הלייזר שהורגים את האלורן.
במקור הכוונה הייתה לפצל את "המסור 7" לשני חלקים אך תוכנית זו בוטלה בעקבות ההצלחה המסחרית החלשה יחסית של "המסור 6".
כתוצאה מכך חברת Lionsgate Films אשר הפיקה את סרטי "המסור" החליטה להפסיק להפיק סרטים נוספים לסדרה.
אם כי בשנת 2011 הסגן של יו"ר החברה מייקל ברנס חשף כי לאחר דיונים עם רשת CNBC הוחלט כן להפיק סרט חדש בסדרה אם כי לסרט יהיו תסריטאים חדשים זאת ואחר התסריטאים הקודמים לא הצליחו להביא את "המסור 6" להצלחה מסחרית.
באוגוסט 2012 דווח באתר Bloody Disgusting אשר עוסק בדיווחים על סרטי אימה כי Lionsgate צפויים להתחיל מחדש את עלילת סרטי הסדרה.
בנובמבר 2013 Lionsgate Films החלו בפיתוח של הסרט לאחר שהתסריטאים ג'וש סטולברג ופיטר גולדפינגר הציעו תסריט משלהם לסרט לאחר שנתיים של חיפוש אחר תסריט הולם לסרט.
הסוכנים של השניים פנו אליהם והציעו להם לכתוב תסריט לסרט השמיני בסדרה.
השניים שהיו מעריצים של סרטי "המסור" נענו להצעה בחיוב וכתבו טיוטה לתסריט עבור הסרט השמיני בסדרה.
לאחר מספר חודשים מפיקי "המסור" פנו אליהם והודיעו להם כי הרעיון שלהם הכי הרשים אותם מבין כל הרעיונות לסרט ההמשך ושכרו אותם לשמש כתסריטאים ראשיים לסרט.
הרעיון המקורי של סטולברג וגולדפינגר היה שהשחקנים במשחקי המסור לכודים בתוך אוקיינוס בדרך ללא מוצא אחריי שהם ברחו מהמשחקים של המסור, אך ב-Lionsgate פחות אהבו את הרעיון ולכן הצמד נאלץ להציג עוד כמה רעיונות על מנת לשכנע את Lionsgate.
בחודשים הבאים הצמד עבד על ליטוש ושכתוב התסריט כאשר הוא החליף את הרעיון של האוקיינוס בלצלם את עלילת הסרט ברפת בדומה לסרטים הקודמים בהם העלילה של הסרט התרחשה במקומות סגורים וחשוכים בעלי אופי קלסטרופובי.
ביולי 2016 האחים שפיריג חתמו על חוזה לבימוי הסרט.
המפיק המוזיקלי צ'רלי קלוזר אשר היה אחראי על ההפקה המוזיקלית של כל סרטי "המסור" שב לעבוד על ההפקה המוזיקלית גם של סרט זה.
בינואר 2017 הוכרז כי השחקנים לורה ונדרווט, האנה אמילי אנדרסון וומנדלה ואן פיבלס יהוו חלק מהקאסט של הסרט.
במרץ נודע כי השחקן טובין בל ישוב לגלם את דמותו של ג'ון קרמר.
בהמשך גם אושרו מספר שחקנים נוספים שייקחו חלק בסרט, בהם בריטני אלן, קאלום קית' רני ומאט פאסמור.
עם תקציב של 10 מיליון דולר צילומי הסרט התרחשו במהלך החודשים אוקטובר ונובמבר 2016 בטורונטו.
ביוני 2017 אישרו Lionsgate את שם הסרט.
שם הסרט באנגלית היה "Jigsaw" בניגוד לסרטים הקודמים בסדרה ששמם היה "Saw".
בארצות הברית ובקנדה הסרט שוחרר במקביל לסרטים "כשגיבורים חוזרים" ו"סודות הפרברים" כאשר ביומיים הראשונים ליציאתו ליציאתו הסרט גרף 20 מיליון דולר במדינות אלו.
במדינות בהם הסרט הוקרן כבר ביום חמישי הסרט גרף 1.6 מיליון דולר (בניגוד לסרט הקודם שגרף 1.7 מיליון דולר ביום זה).
סך הכול הסרט גרף 16.64 מיליון דולר בארצות הברית בשבוע הראשון ליציאתו ובכך הגיע למקום הראשון בטבלת הסרטים המכניסים ביותר לאותו שבוע אם כי זהו היה שבוע הפתיחה השני הכי חלש מבין כל סרטי "המסור".
בסיום שבוע ההקרנה השני שלו הכנסות הסרט צנחו ל-6.56 מיליון דולר, ירידה של 61% ובכך הסרט ירד למקום השלישי בטבלת הסרטים המצליחים ביותר באותו שבוע.
בסוף שבוע ההקרנה השלישי שלו הכנסות הסרט ירדו ב-47% נוספים ועמדו על 3.43 מיליון דולר ובכך הסרט ירד למקום החמישי ברשימת הסרטים המרוויחים ביותר לאותו שבוע.
סך הכול הסרט גרף 38.1 מיליון דולר בארצות הברית ו-64.9 מיליון דולר בשאר המדינות בעולם.
באתר Rotten Tomatoes הסרט קיבל 32 נקודות מתוך 100 בהתבסס על 92 ביקורות ודירוג של 4.8 נקודות מתוך 10 בדירוג הגולשים.
באתר Metacritic הסרט קיבל ציון של 39 נקודות מתוך 100 בהתבסס על 18 ביקורות.
שם השחקן/יתשם הדמות לוגאן נלסוןטובין בלג'ון קרמר / ג'יגסו קאלום קית' רניהבלש בראד האלורןהאנה אמילי אנדרסוןאלינור בונוויל
המסור: המעגל נסגר הוא סרט אימה אמריקאי משנת 2021 בבימויו של דארן לין בוסמן, הסרט נכתב על ידי ג'וש סטולברג ופיטר גולדפינגר.
זהו הפרק התשיעי בסדרת סרטי המסור.
בסרט מככבים כריס רוק, מקס מינגלה, מריסול ניקולס וסמואל ל.
הסרט עוקב אחר מאמצי המשטרה לעצור רוצח המחקה את הפאזל.
היוצרים המקוריים של הסדרה, ג'יימס וואן וליי וואנל, משמשים כמפיקים בפועל.
במהלך חגיגות יום העצמאות בארצות הברית, הבלש מרב בוזוויק רודף אחרי גנב, ומותקף על ידי דמות העוטה מסכת חזיר.
כשבוזוויק מתעורר, הוא מוצא את עצמו תלוי בלשונו במנהרת רכבת התחתית שפעילה, וניתנת לו בחירה באמצעות קלטת; לקרוע את לשונו ולחיות או להישאר עד שהרכבת הבאה תגיע, וידרס.
בוזוויק לא מצליח להימלט מהמלכודת בזמן, נדרס ומת.
למחרת, קפטן המשטרה אנג'י גרזה מקצה לבלש זיק בנקס שותף חדש, הטירון האידיאליסטי ויליאם שנק.
בנקס ושנק חוקרים את מותו של בוזוויק ובנקס מזהה את המלכודת המשוכללת כשיטת הפעולה של ג'יגסו שמת.
בינתיים, הבלש פיץ' - שמספר שנים קודם לכן התעלם מבקשת גיבוי מבנקס, וכתוצאה מכך בנקס כמעט נהרג - נחטף ומוכנס למלכודת שבה הוא חייב לאפשר למכשיר לכרות לו את האצבעות כדי למנוע התחשמלות במים מתמלאים.
הוא גם לא מצליח להימלט ומת.
חלק מהשוטרים מתחילים לחשוד כי בנקס עשוי להיות אחראי, בשל ההיסטוריה שלו עם פיץ'.
לאחר מכן מגיעה לתחנה קופסה המכילה בובת חזיר ופיסה מהעור המקועקע של שנק בפנים.
בקבוקון קטן בתוך הקופסה מפנה את המשטרה לאטליז, שהיה בעבר חנות תחביבים שבה נהגו לבקר בנקס ואביו, המפקד בדימוס מרקוס בנקס.
בהגיעו, הצוות מגלה קלטת ומסכת חזיר, המזוהה כשנק.
שנק מחליט לאתר את הרוצח בעצמו, מרקוס נוסע למחסן, שבו הוא נחטף.
זמן קצר לאחר מכן, גרזה נחטפת, ומוכנסת למלכודת במחסן הקירור של המתחם, שם היא נאלצת לשבור ולפגוע בחוט השדרה שלה על להב כדי לעצור שעווה רותחת שזורמת מצינור אל פניה.
היא לא מצליחה לעשות זאת ומתה מפציעותיה.
רגעים לאחר מכן, בנקס מגלה את גופתה.
בנקס נחטף, נלכד ומתעורר במחסן, אזוק לצינור עם מסור ידני.
הוא שוקל לנסר את זרועו, אך מצליח להימלט באמצעות סיכת ביטחון רופפת.
לאחר מכן הוא מגלה את שותפו לשעבר פיטר דנליווי, שנכלא כאשר בנקס חשף רצח שביצע.
לפניו מכונה גדולה לריסוק זכוכית, ששונתה כדי לזרוק לעברו רסיסים.
בנקס מפעיל את הקטלת המסבירה שבנקס יכול לבחור לשחרר אותו או להשאיר אותו למות.
אף על פי שבנקס מנסה להציל את דנליווי, הוא לא יכול להשיג את המפתח בזמן.
עובר לחדר אחר, בנקס מוצא את שנק, שמתגלה כמי שזייף את מותו על ידי שימוש בגופת העור של הגנב שפיתה את בוזוויק לתוך המנהרות, והיה העתק כל הזמן.
הוא מסביר ששם משפחתו הוא למעשה אמרסון, בנו של צ'רלי אמרסון, שהיה האיש שדנליווי הרג מפני שהסכים להעיד נגד שוטר.
הוא גם חושף כי מרקוס, בתקופתו כמפקד, הגן בכוונה על קצינים מושחתים כדי "לנקות" את הרחובות מפשע בצורה יעילה יותר לפי סעיף 8.
מתוך אמונה שבנקס יכול להיות בן ברית, אמרסון מציג לו מבחן אחרון, חושף את מרקוס תלוי מעל הרצפה ומתרוקן לאט מדם.
אמרסון מתקשר למשטרה, וכתוצאה מכך שיגור צוות SWAT.
הוא מוסר לאנקס אקדח עם מחסנית אחת, ומציע לו את הבחירה או לירות במטרה שתציל את מרקוס אך תאפשר לאמרסון לברוח, או להרוג את אמרסון ולתת למרקוס לדמם למוות.
בנקס יורה במטרה כדי להציל את אביו, גורם למעצורים שלו להתרופף ולהוריד אותו לקרקע, ואז מתחיל להילחם באמרסון.
צוות ה-SWAT מגיע ומפעיל בלי משים חוט מעידה, מה שגורם למעצורים של מרקוס למשוך אותו למעלה שוב.
התנועה חושפת אקדח שהוצמד לזרועו של מרקוס, מוביל את צוות ה-SWAT לטעות בו בתור היורה ולהרוג אותו.
בנקס צורח בייאוש בזמן שאמרסון בורח.
בארצות הברית ובקנדה הסרט יצא במקביל לסרטים עד במנוסה, פרופיל ו-Finding You.
הסרט היה צפוי לגרוף בין 10 ל-15 מיליון דולר בשבוע הראשון ליציאתו אך בסופו של דבר הסרט גרף 8.8 מיליון דולר בשבוע הראשון ליציאתו.
ביום הראשון ליציאתו הסרט גרף 3.7 מיליון דולר (כולל הקרנות מוקדמות של יום חמישי בערב).
לאחר שבוע מיום יציאתו הסרט התמקם במקום הראשון ברשימת הסרטים המרוויחים ביותר לאותו שבוע בארצות הברית והיה לסרט השישי בסדרה להגיע להישג זה אם כי פתיחה זו גם הייתה לפתיחה הנמוכה ביותר שאותו הסרט השיג מבין כל הסרטים האחרים בסדרה.
הוא נשאר בראש הרשימה שבוע נוסף אך הכנסותיו צנחו ב-48 אחוז ל-4.6 מיליון דולר.
בסופו של דבר הסרט גרף 23.2 מיליון דולר בארצות הברית ובקנדה ו-17.3 מיליון בשאר העולם.
באתר Rotten Tomatoes הסרט קיבל ניקוד של 37 נקודות מתוך 100 בהתבסס על 226 ביקורות.
באתר Metacritic הסרט קיבל ציון של 40 נקודות מתוך 100 בהתבסס על 30 ביקורות.
לפי דבריו של כריס רוק הרעיון לסרט הגיע מפגישה מקרית סגן יו"ר "Lionsgate" (החברה שהפיקה את הסרטים בסדרה) מייקל ברנס בחתונה של חבר בברזיל.
רוק הרגיש שלעשות משהו בז'אנר האימה יהיה דרך חדשה בקריירה שלו וכתוצאה מכך עלה לו הרעיון לעשות סרט המשך למסור אך הפעם שגם יכיל אלמנטים קומיים.
רוק פנה ל-Lionsgate עם הרעיונות שלו להוציא סרטי המשך למסור מאחר שמאוד התעניין בקונספט של הסרט.
דרייק התרשם מהרעיון של רוק וב-2018 חברת "Twisted Pictures" החלה בפיתוח של סרט המשך עם התסריטאים של הסרט הקודם ג'וש סטולברג ופיטר גולדפינגר.
לאחר יציאת הסרט הקודם לאקרנים סטולברג וגולדפינגר העלו רעיונות לסרט חדש בסדרה אז כזה שהפעם יתמקד אך ורק בדמותו של ג'ון קרמר.
אך אז התקשרו מפיקי הסרט מארק בורג ואורן קולס כדי להודיע על הרעיונות של רוק לסרט החדש.
לפניי הרעיון של סטולברג וגולדפינגר היו תסריטאים אחרים שניסו להעלות רעיונות לגבי סרט המשך אך אף אחד מהם לא הביא רעיון שהרשים מספיק את "Lionsgate".
גם סטולברג וגולדפינגר לא העלו תחילה רעיונות שהרשימו את "Lionsgate" ורק הרעיון השמיני שלהם התקבל.
אך לאחר שהרעיון של רוק נכנס לתמונה הרעיונות של הנשיים מוזגו לכדי תסריט אחד.
לאחר מכן מפיקי הסרט ביקשו מהתסריטאים למצוא דרך לשלב את רוק בסרט וכשהם עשו את זה הם החלו לכתוב את הטיוטה הראשונה שלהם לסרט ביחד עם רוק.
בתסריט המקורי דמותו של רוק בסרט הייתה אמורה להיות קשורה לדמותו של דייוויד טאפ מהסרט הראשון אך לבסוף סטולברג וגולדפינגר החליטו שלא ללכת על רעיון זה.
טובין בל לא חזר לשחק את דמותו של ג'ון קרמר בסרט זה ובכך סרט זה הפך לסרט הראשון בסדרת סרטי המסור שבו בל לא משחק.
החלטה זו נבעה מהעובדה שבסרט זה משחקי המסור האימתניים נוהלו על ידי אדם שלא היה קשור לג'ון אלא חיקה אותו.
בל ניסה להפעיל לחץ על מפיקי הסרט כן לשלב אותו בסרט התשיעי ואף נתן להם רעיון להתמקד בבובה בילי.
כתוצאה מכך צוות הסרט דן בהחלטה למעשה עד יום הצילומים האחרון אך הם הרגישו כי אם הם יחזירו את בל לסרט הסרט ירגיש כמו המשך ישיר לסרטי המסור הקודמים אף על פי שזו לא הייתה המטרה.
הבמאי הסרט טען כי ההכנסה של בל לסרטים 4–8 הייתה גרועה משל עצמה ולכן הוא לא רצה לחזור על זה בסרט זה וגם כי הוא לא רצה לזלזל בדמותו האייקונית של ג'ון קריימר.
אם כי בוסמן כן חשב לגרום לבל לבצע גרסת כיסוי לשיר של ג'וני קאש אשר יופיע בסיום הסרט אף לבסוף בוסמן ירד מהרעיון.
גם יוצרי הסרט התנגדו לרעיון של לתת לבל לשחק בסרט מכיוון שלטענתם זה היה משנה את ה-DNA של הסיפור שהם רצו להציג ואת הרצון שלהם לקחת את הזיכיון למקום חדש.
רעיון נוסף שעלה היה להציג סצנה בקרדיטים שבה רואים את ג'ון קרמר מביא לוויליאם שנק הילד את הבובה בילי אך מאוחר יותר גם רעיון זה ירד מהפרק.
במאמץ נוסף להבדיל בין קווי העלילה של הסרטים הקודמים לקו העלילה של הסרט הזה החליט בוסמן להחליף את הבובה בילי בבובה חדשה, מר סנוגלס.
בהתחשב בעובדה שקולו של בל היה אייקוני מדי חששו יוצרי הסרט ששימוש חוזר בו יכול לעורר מחשבה בקרב הצופים שיש קשר בין דמותו של ג'ון לבין דמותו של ויליאם.
כתוצאה מכך קולו של בל נלקח אך עבר עריכה דיגיטלית.
תחילה התכנון היה למצוא קול של מישהו חדש לצורך ההקלטות אך לאחר שלא נמצא האדם המתאים הוחלט ביומיים האחרונים של עבודות הסאונד להשתמש בקולו של ג'ון עם עריכה דיגיטלית.
גם המלל של ההקלטות היה שונה בסדר המילים שלו.
הסרט צולם עם תקציב של 20 מיליון דולר.
הצילומים החלו ב-8 ביולי 2019 בטורונטו, קנדה והסתיימו ב-28 באוגוסט אותה שנה.
המסור X הוא סרט אימה אמריקאי, שעלה לאקרנים ב-29 בספטמבר 2023. עלילת הסרט העשירי מתרחשת בין אירועי הסרט הראשון לשני ומהווה גם כפריקוול.
הסרט בוים על ידי ונכתב על ידי ג'וש סטולברג ופיטר גולדפינגר.
סרט זה הוא הפרק העשירי בסדרת סרטי "המסור", ובסרט מככבים טובין בל, שוני סמית', סיננוב מקודי לונד, סטיבן ברנד, מייקל ביץ' ורנטה ואקה.
העלילה עוקבת אחר מסע טיפולו של ג'ון קרמר (בל) במקסיקו סיטי להוצאת גידול המוח, אך כשמבין שנפל להונאה, הוא ושולייתו, אמנדה יאנג (סמית'), מעבירים את האחראים על כך במבחן להשרדותם על ידי מלכודות מפרי מוחו של קרמר.
צילומי הסרט התרחשו מאוקטובר 2022 עד פברואר 2023 במקסיקו סיטי.
הסרט עלה לאקרנים בארצות הברית תחת הפצת "סרטי ליונסגייט" ב-29 בספטמבר 2023. ובישראל, הסרט עלה לאקרנים ב-28 בספטמבר 2023. הסרט הכניס 111 מיליון, וזכה לביקורות חיוביות מהמבקרים, כאשר רובם תיארו אותו כ"הסרט הטוב ביותר" מאז הסרט הראשון בזיכיון, ושיבחו בעיקר את הופעתם של בל וסמית'.
לאחר הצלחתו, ב-12 בדצמבר הוכרז סרט המשך, "המסור 11", ונמצא בפיתוח ועתיד לעלות לאקרנים ב-27 בספטמבר 2024.
מספר שבועות לאחר המשחק בחדר השירותים הרעוע משנת 2004, לג'ון קרמר נמסר שבגלל הגידול במוחו נותרו לו חודשים ספורים לחיות.
הוא משתתף בקבוצת תמיכה לחולי סרטן, ושם פוגש את הנרי קסלר, שלטענתו קיבל גם אבחנה סופנית.
מאוחר יותר, ג'ון פוגש את הנרי בריא לכאורה, שטוען כי נרפא על ידי טיפול שנעשה על ידי קבוצת רופאים בראשות ד"ר פין פדרסון.
ג'ון הנואש יוצר קשר עם בתו של ד"ר פדרסון, ססיליה, שמפנה אותו למרפאתה במקסיקו סיטי.
ג'ון מוסע על ידי נהג המונית, דייגו, שמסיע אותו למרפאתה של ססיליה בזמן שמראה ומסביר לו על בירת מקסיקו.
בהגיעו, ג'ון פוגש את גבריאלה, שלטענתה הצילה ססיליה את חייה.
לאחר מכן, ג'ון פוגש את ססיליה והצוות שלה - מתאו, ולנטינה וד"ר קורטז.
בזמן פגישתו, ג'ון פוגש אחד מהמטופלים, פארקר סירס, שזה עתה עבר ניתוח.
ג'ון פוגש גם את קרלוס, ילד שגר בקרבת המקום, והשניים מתחברים כאשר ג'ון תיקן את אופניו.
לאחר הניתוח להוצאת הגידול, ג'ון מתעורר כאשר ססיליה מודיעה לו כי עבר את הניתוח בהצלחה.
לאחר שג'ון חזר לחייו השגרתיים, הוא רוכש מתנה לגבריאלה, וכשחוזר למרפאה, מוצא אותה נטושה ומבין שכל הניתוח היה תרמית והונאה.
ג'ון מגלה שד"ר קורטז היה בעצם דייגו, וחוטף אותו.
ג'ון שם אותו במלכודת שבה הוא נאלץ להסיר חומר נפץ המחובר לזרועותיו על ידי חיתוך בשרו, ושורד בהצלחה.
דמות מסתורית העוטה מסכת חזיר חוטפת את ולנטינה, מתאו, גבריאלה, ולנגד עיני ססיליה, הדמות מתגלה כאמנדה יאנג, השוליה של ג'ון.
הארבעה מתעוררים במרפאה, ושם ג'ון ואמנדה מקבלים את פניהם; צוות הרופאים "ישחק" במשחק, ולכל אחד משחק משלו.
הראשונה שתשחק במשחק זו ולנטינה; עליה לכרות את רגלה בעזרת מסור חוטי ולספק דם למכל לשחרורה.
ולנטינה מצליחה לכרות את רגלה, אך זמנה אזל וראשה נערף.
לאחר מותה של ולנטינה, מקבלת ססיליה שיחה נכנסת מטלפון הנייד שלה הנמצא במרכז החדר, היא לא מצליחה להגיעו ומשתמשת במעיים של ולנטינה, ומצליחה, אך אמנדה מהממת אותה ומחרימה את הטלפון.
פארקר פורץ למרפאה בטענה שהוא רוצה החזר כספי בכך שרימו אותו, ואמנדה מכה בראשו וחוטפת אותו.
לאחר שנודע כי גבריאלה צורכת בסמים, אמנדה מנסה לשכנע את ג'ון לשחרר אותה מכיוון שגם הייתה כזו, ומסרב.
המשחק של מתאו מתחיל; עליו לקדוח בגולגולתו ולהסיר חלק מרקמת המוח כדי להשיג את המפתח לשחרורו.
זמנו אזל במהרה, ומת על ידי מסכה הנסגרת עליו ששורפת את פניו.
המשחק של גבריאלה מתחיל; בעודה תלויה באוויר בידה וברגלה ונתונה בקרינה מייננת על פניה ונאלצת לשבור את איבריה הכבולות לשחרורה, ושורדת בהצלחה.
ג'ון מורה לאמנדה כי מגיע לה לחיות וצריך לקחת אותה אל בית החולים.
לפתע, פארקר מאלץ את ג'ון ואמנדה לשחרר את ססיליה באיומי אקדח.
לאחר שחרורה של ססיליה, היא מתגלה כבת זוגו של פארקר שמתגלה גם כחלק מהתרמית.
השניים מכריחים את ג'ון לכבול את עצמו במלכודת שנועדה למשחק של ססיליה.
לאחר מכן, ססיליה שוברת את המפרקת של גבריאלה.
השניים רוצים להתחיל את המשחק של ג'ון שבו צריך מתחרה, ושומעת ססיליה את קולו של קרלוס מבחוץ, ומביאה אותו למשחק בכך שהבחינה שג'ון מתיידד איתו וכי הוא אדם חף מפשע.
במשחק, השניים נמצאים על סוג של נדנדה מאוזנת כך שהשניים צריכים למשוך בידית בזמן שנשפך דם על פניהם, דבר שגורם לאי חדירת נשימה, ואחד מבין השניים אמור למות.
במקביל, ססיליה ופארקר נכנסים לחדר הבקרה של ג'ון כדי להביא את הכסף הגנוב.
לפתע, החדר ננעל ודולף ממנו גז כימי, כשההפוגה היחידה היא חור אוורור גדול המתאים לראשו של אדם אחד.
לאחר שג'ון וקרלוס משתחררים, ג'ון מגלה כי סחט מידע מדייגו ובכך פיתה את ססיליה לחדר.
ססיליה דוקרת את פארקר למוות.
ג'ון נותן לקרלוס את הכסף הגנוב יחד עם אמנדה, והשלושה עוזבים לנגד עיני ססיליה בעודה כלואה וגורלה עלום לכאורה.
בסצנת אמצע הכתוביות, הנרי מתעורר בזמן שמלכודת קשורה לגופו, בעקבות כך ששיקר לג'ון לגבי הצלקות בגופו.
ג'ון מודה לבלש מארק הופמן והשניים מענים את הנרי בחדר השירותים הרעוע.
טובין בל - ג'ון קרמר, ג'יגסו, רוצח סדרתי.
שוני סמית' - אמנדה יאנג, השוליה של ג'ון.
סיננוב מקודי לונד - ססיליה פדרסון, רופאה שלוקחת חלק בהונאה רפואית.
סטיבן ברנד - פרקר סירס, מטופל שלוקח חלק בהונאה רפואית.
- גבריאלה, מטופלת שלוקחת חלק בהונאה רפואית.
- ולנטינה, רופאה שלוקחת חלק בהונאה רפואית.
- דייגו, רופא שלוקח חלק בהונאה רפואית.
- מתאו, רופא שלוקח חלק בהונאה רפואית.
חורחה בריסינו - קרלוס, ידידו של ג'ון.
קוסטאס מנדילור - מארק הופמן , השוליה של ג'ון.
מייקל ביץ' - הנרי קסלר, מטופל שלוקח חלק בהונאה רפואית.
קייטי ברברי - מנהיגת קבוצת התמיכה בסרטן
- ד"ר פין פדרסון, אביה של ססיליה.
באפריל 2021, אושר סרט עשירי למסור, שנקרא באופן זמני "המסור X", בפיתוח עם Twisted Pictures.
עם זאת, דארן לין בוסמן, במאי הסרט "המסור: המעגל נסגר".
שיצא בחודש שלאחר מכן, הצהיר כי מדובר בהודעה מוקדמת שהפתיעה אותו ואת מפיקי הסרט.
אושר התסריט בדצמבר 2021, המפיקים מארק בורג ואורן קולס תכננו את תסריט הסרט של הסרט העשירי מאז שנת 2018, אך תוכניות הסרט הושעו כאשר מייקל ברנס, סגן נשיא של "סרטי ליונסגייט", נפגש עם כריס רוק בברזיל שאישר את ההצעה שלו לסרט "המסור: המעגל נסגר".
לאחר שהסרט בו כיכב רוק לא הצליח ולא הכניס בקופות, בורג וקולס חזרו לכתיבת התסריט.
ובאוגוסט 2022, "Bloody Disgusting" דיווחה כי הסרט יבוים על ידי קווין גרוטרט, שביים את הסרט "המסור 6" ו"המסור 7".
באוקטובר 2022, אושר לטובין בל למלא את תפקידו של ג'ון קרמר / ג'יגסו.
בדצמבר 2022, סיננוב מקודי לונד, סטיבן ברנד ומייקל ביץ' הצטרפו לקאסט.
שוני סמית' חוזרת על תפקידה כאמנדה יאנג.
באותו חודש נוספו לצוות השחקנים רנטה ואקה, פולט הרננדה, ג'ושוע אוקמוטו ואוקטביו הינוג'וסה.
הצילום העיקרי התרחש מסוף אוקטובר 2022 עד פברואר 2023 במקסיקו סיטי.
מיקום זה היה יציאה משמונת הסרטים הקודמים שצולמו כולם בטורונטו, למעט הסרט הראשון בסדרה שצולם בלוס אנג'לס.
עיצובי המלכודות היו מורכבים יותר מאשר בסרטים הקודמים, ולכן לוח הזמנים של הצילומים פוצל לשני חלקים - שלושה שבועות בנובמבר ושלושה שבועות בינואר.
גרוטרט אמר למגזין "SFX": "היינו צריכים לייצר כל כך הרבה תותבות ומכונות, ובמהלך חג המולד, בילינו את כל זה כדי להבין את הדברים האלה".
רוב הצילום נעשה עם אפקטים פיזיים, כאשר ה-CGI שימש רק עבור תיקונים אחרונים.
מעצב התפאורה אנתוני סטיילי הביט לאחור על הגרפיקה מהזיכיון, ודאג שכל הטכנולוגיה וגרפיקת הסרטים "המסור" ו"המסור 2" יהיה גם ב"מסור X".
באשר לתפאורה של הסרט במקסיקו, סטיילי הרגיש "רענן" בגלל היותו במיקום אחר, וחשב כי הם צריכים לעשות "שילוב נהדר" עם הדברים שהמעריצים באמת רוצים לראות, כשהם מייחלים למסע הרגשי של הסרט.
"משמעות עמוקה יותר" מהסרט, שהולך לקבל "תמורה גדולה" למערכה השלישית.
"המסור X" אמור היה במקור לצאת לאקרנים בקולנוע בארצות הברית תחת הפצת "סרטי ליונסגייט" ב-27 באוקטובר 2023, שיתחרה בסרט האימה "חמישה לילות אצל פרדי".
ב-20 ביולי, הוכרז כי תאריך שחרור הסרט הוקדם ל-29 בספטמבר 2023 בקומיק-קון, סן דייגו.
בארצות הברית ובקנדה, הסרט שוחרר לצד הסרטים "מפרץ ההרפתקאות: סרט העל", "היוצר" ו"כסף טיפש", והיה צפוי להכניס 15–18 מיליון דולר בסוף השבוע הראשון שלו מ-3,262 בתי קולנוע בסוף השבוע הראשן כשעלה לאקרנים.
הסרט הכניס 8 מיליון דולר בהקרנת הבכורה, כולל 2 מיליון דולר מהקרנת הטרום בכורה.
באתר הביקורות "Rotten Tomatoes", הסרט זכה לציון של 80% על בסיס 148 ביקורות, עם דירוג ממוצע של 6.5/10. הקונצנזוס של האתר כתב כי .
באתר הביקורות המשוקללות "Metacritic", הסרט זכה לציון 60/100 על בסיס 26 ביקורות, דבר המצביע על "ביקורות טובות לרוב".
אוון גליברמן מהמגזין "וראייטי" כתב: "'המסור X' נראה יותר כמו סרט אמיתי מאשר שרבים מהסרטים בסדרה היא שיש יותר סצנות שמשלימות יותר חורים בעלילה ופחות מלכודות".
הוא מרוצה מהיחב, אך מודאג אם זה "ישתלם בקופות", הוא הסביר: "יצירת המלכודות בסרטי המסור הן מתנות מפוארות של אימה שהוצגו לקהל".
הוא נתן שבחים לבל: "עם מבטו המראה חוכמת חסרת רחמים".